ธนาคารทหารไทยแจ้งปิดระบบชั่วคราว ช่วงเช้า 15 ส.ค.นี้เวลา 03.00-06.00 น.
ธนาคารทหารไทย หรือ ทีเอ็มบี ประกาศปิดระบบเป็นการชั่วคราว เพื่อพัฒนาการให้บริการ ตั้งแต่เวลา 03.00-06.00 น. ช่วงเช้าวันเสาร์ที่ 15 สิงหาคม
10 ส.ค. 2558

ธนาคารทหารไทย จำกัด (มหาชน) หรือ TMB ประกาศปิดระบบงานของธนาคารชั่วคราว ในช่วงเช้าของวันเสาร์ที่ 15 สิงหาคม 2558 ตั้งแต่เวลา 03.00 – 06.00 น. เพื่อพัฒนาระบบงานและตอบสนองความต้องการของลูกค้าให้ดียิ่งขึ้น ซึ่งจะส่งผลให้ลูกค้าไม่สามารถทำธุรกรรมการเงินใดๆ ที่เกี่ยวกับบัญชีทีเอ็มบี ทั้งการฝาก ถอน โอน และจ่ายบิล รวมทั้งการโอนเงินจากธนาคารอื่นมายังบัญชีทีเอ็มบี เป็นการชั่วคราว
โดยส่วนหนึ่งของผลิตภัณฑ์ และบริการที่ลูกค้าจะไม่สามารถใช้งานได้ในระหว่างที่กำลังมีการปรับปรุงระบบ ได้แก่ บัตรเอทีเอ็มทีเอ็มบี, บัตรเดบิตทีเอ็มบี, บัตรเครดิตทีเอ็มบี, บัตรน้ำมันทุกชนิดของทีเอ็มบี (TMB Synergy Card , Prepaid card, Prepaid Plus card และ gift card) เครื่องรับบัตรเครดิต (Electronic Data Capture หรือ EDC) ของทีเอ็มบี, ตู้เอทีเอ็ม, เครื่องรับฝากเงินอัตโนมัติ, อินเทอร์เน็ตแบงกิ้งสำหรับลูกค้าบุคคลและลูกค้าธุรกิจ (TMB Direct, TMB Business CLICK, TMB BizDirect and TMB Supply Chain Solutions), ทีเอ็มบี ทัช โมบายแอพพลิเคชั่น, ทีเอ็มบีโฟนแบงกิ้ง และ ME by TMB โดยสามารถสอบถามเพิ่มเติมได้ที่ ศูนย์บริการลูกค้าทีเอ็มบี โทร. 1558.